open-index/open-wikipedia-markdown huggingface dataset:
ঘুমপরী

**ঘুমপরী** হলো ২০২৫ সালের একটি বাংলা ভাষার বাংলাদেশি প্রণয়ধর্মী ওয়েব চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ রচনা করেছেন জাহিদ প্রীতম। আলফা-আই এবং চরকির যৌথভাবে প্রযোজনা করেছে। এতে প্রধান চরিত্রে অভিনয় করেছেন প্রীতম হাসান ও তানজিন তিশা। যা ২০ ফেব্রুয়ারি ওটিটি প্ল্যাটফর্ম চরকিতে মুক্তি পায়।

চলচ্চিত্রটির সঙ্গীত পরিচালনা করেছেন সাদিকুল হক সাদিক এবং সম্পাদনা করেছেন অর্নব হাসনাত ও জোবায়ের আবির পিল। শব্দ পরিকল্পনায় ছিলেন রিপন নাথ। 
## অভিনয়শিল্পী
* প্রীতম হাসান
* তানজিন তিশা
* পরশা মাহজাবীন পূর্ণি
* দীপা খন্দকার
* তাজিনাতুন নাহার নওরিন
* আফফান মিতুল
* মিলি বাসার
## মুক্তি
২০২৫ সালের ২০শে ফেব্রুয়ারি ওটিটি প্লাটফর্ম চরকিতে মুক্তি পায়।

## তথ্যসূত্র

## বহিঃসংযোগ
*

বিষয়শ্রেণী:২০২৫-এর প্রণয়ধর্মী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:বাংলা ভাষার সরাসরি ভিডিও মুক্তিপ্রাপ্ত চলচ্চিত্র
বিষয়শ্রেণী:২০২৫-এর সরাসরি ভিডিও মুক্তিপ্রাপ্ত চলচ্চিত্র
জলে জ্বলে তারা

***জলে জ্বলে তারা*** ২০২৫ সালের একটি বাংলা ভাষার বাংলাদেশী প্রণয়ধর্মী নাট্য চলচ্চিত্র। সরকারি অনুদানে অনন্য সৃষ্টি প্রোডাকশনের ব্যানারে পরিচালনা করেছেন অরুণ চৌধুরী। কথাশিল্পী সৈয়দ ওয়ালীউল্লাহর *কেরায়া* গল্পের অনুপ্রেরণায় ইফফাত আরেফিন মাহমুদ এককভাবে কাহিনী, অরুণ চৌধুরীর সাথে চিত্রনাট্য এবং অনন্য প্রতিক চৌধুরীর সাথে সংলাপ লিখেছেন। প্রধান চরিত্রে অভিনয় করেছেন রাফিয়াথ রশিদ মিথিলা, এফএস নাঈম ও ফজলুর রহমান বাবু।

এই ছবির মাধ্যমে দীর্ঘ ১২ বছরেরও বেশি সময় পর নাঈমকে বড় পর্দায় এবং প্রথমবারের মতো কেন্দ্রীয় চরিত্রে দেখা যায় । যা আবার নির্মাতা অরুণ চৌধুরীর তৃতীয় চলচ্চিত্র। এতে গান গেয়েছেন কুমার বিশ্বজিৎ ও ইমরান মাহমুদুল, আর চিত্রগ্রহণের দায়িত্বে ছিলেন রায়হান খান। ২০২৫ সালের ১ ফেব্রুয়ারি ছবিটির প্রথম দর্শন প্রকাশিত হয় এবং ১৪ ফেব্রুয়ারি প্রেক্ষাগৃহে মুক্তি পায়।

## পটভূমি
এই চলচ্চিত্রের কাহিনি গড়ে উঠেছে সামাজিক ও পারিবারিক বাস্তবতার উপর ভিত্তি করে। কেন্দ্রীয় চরিত্র 'তারা' ছোটবেলা থেকেই প্রতিকূলতার মধ্যে বেড়ে ওঠে। সার্কাসের দলে কাজ করা এই মেয়েটি এক ভয়াবহ দুর্ঘটনায় পরিবারের সবাইকে হারায় এবং বাধ্য হয়ে নদীর পাড়ে একাকী বসবাস শুরু করে।

তরার জীবনে নতুন আশার আলো হয়ে আসে হোসেন মাঝি, যিনি নদীতে জীবনযাপন করেন এবং স্থানীয়দের নৌকায় পারাপার করেন। ধীরে ধীরে দু’জনের মধ্যে এক গভীর সম্পর্ক গড়ে ওঠে। কিন্তু তাদের ভালোবাসার পথ সহজ ছিল না—সমাজের বাধা, অর্থনৈতিক দুর্দশা ও ব্যক্তিগত সংগ্রাম তাদের জীবনকে প্রতিনিয়ত কঠিন করে তোলে।

সিনেমাটি প্রেম, সংগ্রাম ও সামাজিক বাস্তবতার চিত্র তুলে ধরে, যেখানে জীবনের নির্মম সত্যের মাঝেও আশার আলো খুঁজে পাওয়ার গল্প বলা হয়েছে।

## অভিনয়শিল্পী
* তারা চরিত্রে রাফিয়াথ রশিদ মিথিলা 
* হোসেন মাঝির চরিত্রে এফ এস নাঈম 
* তারার বাবার চরিত্রে ফজলুর রহমান বাবু
* তারার মা, জমেলা চরিত্রে মনিরা মিঠু
* আজাদ আবুল কালাম
* এমডি ফারুক সোবহান
* আসলাম চরিত্রে মোস্তাফিজুর নূর ইমরান
* সাদিকা মালিহা শখ
* এমডি ইকবাল খন্দকার
* শাহেদ আলী
## নির্মাণ
চলচ্চিত্রটি ২০২০-২১অর্থবছরে সরকারি অনুদান পায়। ২০২১ সালের অক্টোবরে করোনার মধ্যে মানিকগঞ্জের বিভিন্ন জায়গায় শুটিং হয়। কালীগঙ্গা নদীর পারেও বেশকিছু চিত্রধারণ করা হয়। মাত্র তিন সপ্তাহে সিনেমাটির চিত্রধারণ শেষ হয়।

## সঙ্গীত
এ সিনেমায় দুটি গান রয়েছে। ২০২৫ সালের ৪ ফেব্রুয়ারি সিনেমার প্রথম গান 'তোকেই ভালোবাসি' প্রকাশ করা হয়। প্রসেনজিৎ মণ্ডল ও অরুণ চৌধুরীর লেখা গানটি গেয়েছেন ইমরান মাহমুদুল ও দিলশাদ নাহার কনা। সুর ও সংগীতায়োজন করেছেন ইমরান। আরেকটি গান গেয়েছেন কুমার বিশ্বজিৎ।

## মুক্তি
একাধিকবার মুক্তির তারিখ পেছানোর পর ২০২৫ সালের ১৪ই ফেব্রুয়ারি বিশ্ব ভালোবাসা দিবসে অভি কথাচিত্র কর্তৃক ময়না চলচ্চিত্রের সাথে সংঘর্ষে বাংলাদেশের ১১টি প্রেক্ষাগৃহে মুক্তি পায়।

২০২৩ সালের আগস্টে বাংলাদেশ চলচ্চিত্র সেন্সর বোর্ড থেকে ছাড়পত্র পায়। ২০২৫ সালের ১০ই ফেব্রুয়ারি চলচ্চিত্রের ট্রেইলার টাইগার মিডিয়ার ইউটিউব চ্যানেলে প্রকাশ করা হয়।

## তথ্যসূত্র

## বহিঃসংযোগ

* 
* 

বিষয়শ্রেণী:২০২৫-এর প্রণয়ধর্মী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার প্রণয়ধর্মী চলচ্চিত্র
বিষয়শ্রেণী:অরুণ চৌধুরী পরিচালিত চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশ সরকার অনুদানের চলচ্চিত্র
বিষয়শ্রেণী:কোভিড-১৯ মহামারী কর্তৃক প্রভাবিত চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র
মুন বন্দ্যোপাধ্যায়

**মুন বন্দ্যোপাধ্যায়**  বা **মুনমুন ব্যানার্জি**, যিনি মহুয়া নামেও পরিচিত,&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2024)">উদ্ধৃতি প্রয়োজন</span>]]* &#x5D; তিনি একজন ভারতীয় টেলিভিশন অভিনেত্রী যিনি স্টার প্লাসে একতা কাপুর নির্মিত টেলিভিশন ধারাবাহিক *কসৌটি জিন্দেগি কে*  -তে সম্পদা বসুর চরিত্রে অভিনয় করার জন্য জনপ্রিয়। তিনি স্টার প্লাসের জনপ্রিয় ধারাবাহিক *সাসুরাল গেন্দা ফুলে*  পান্না চরিত্রে, সোনি টিভির *[[কুছ রং প্যায়ার কে অ্যায়সে ভি|কুছ রং পেয়ার কে অ্যায়সে ভি]]*  ধারাবাহিকে আশা বোস চরিত্রে এবং জি টিভির *[[এক থা রাজা এক থী রানী|এক থা রাজা এক থি রানী]]* ধারাবাহিকে দময়ন্তী চরিত্রে অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D; তাকে সম্প্রতি স্টার ভারতের *মুস্কান* ধারাবাহিকে এক বিশেষ চরিত্রে দেখা গেছে। এই ধারাবাহিকে তিনি গায়ত্রী সিং চরিত্রে অভিনয় করেছেন। এছাড়াও তিনি *[[কালার্স টিভি|কালার্স টিভির]]*  *মুস্কুরানে কি বজহ তুম হো* ধারাবাহিকে উমা রাওয়াতের চরিত্রে অভিনয় করেছিলেন।

## ব্যক্তিগত জীবন
মুন বন্দোপাধ্যায় পূর্বে গৌতম জাগলেকরকে বিবাহ করেছিলেন যার সাথে তার বিবাহবিচ্ছেদ হয়ে যায়। ২০১০ সাল থেকে তিনি প্রযোজক নীরজ শর্মার সাথে বিবাহিত। তাদের একটি পুত্রসন্তান আছে যার নাম রুমীর শর্মা। ৬ এপ্রিল ২০১২ সালে রুমীরের জন্ম হয়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2024)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:জীবিত ব্যক্তি
ফারিনা আজাদ

**ফারিনা আজাদ** (জন্ম ৯ নভেম্বর ১৯৯০)  একজন ভারতীয় টেলিভিশন অভিনেত্রী  এবং উপস্থাপিকা। তিনি মূলত তামিল টেলিভিশন জগতের একজন অভেনেত্রী হিসাবে পরিচিত। 

## কর্মজীবন
একজন টেলিভিশন উপস্থাপক হিসেবে ফারিনা আজাদ তার কর্মজীবন শুরু করেছিলেন। বিজয় টিভি, সান টিভি, জি তামিল এবং রাজ টিভির মতো দক্ষিন ভারতীয় বিভিন্ন আঞ্চলিক টিভি চ্যানেলে কাজ করেছিলেন তিনি। *কিচেন গালাত্তা*, *আঞ্জারাই পেট্টি*, *কলিউড আনকাট* এবং *শোরিলের* মতো বিনোদনমূলক টিভি অনুষ্ঠানে তিনি উপস্থিত হয়েছেন।

সান টিভিতে সম্প্রচারিত তামিল ধারাবাহিক *আজাগু* -তে অভিনয় করার মাধ্যমে তার অভিনয় জগতে আত্মপ্রকাশ ঘটে। স্টার বিজয় চ্যানেলের ধারাবাহিক ভারতী কান্নাম্মা নাটকে নেতিবাচক চরিত্রে অভিনয়ের মাধ্যমে তিনি তার খ্যাতি অর্জন করেন। 

## চলচ্চিত্র তালিকা

### টেলিভিশন

## তথ্যসূত্র

বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিল টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
২০১৮–১৯ সন্তোষ ট্রফি

**২০১৮–১৯ সন্তোষ ট্রফি** সন্তোষ ট্রফির ৭৩তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা।

২০১৭–১৮ মৌসুমের ফাইনালে পশ্চিমবঙ্গকে পরাজিত করে কেরালা ডিফেন্ডিং চ্যাম্পিয়ন ছিল, তবে উভয় দলই মূল পর্বে যোগ্যতা অর্জনে ব্যর্থ হয়েছিল।

## বাছাইপর্ব

সারা ভারতের ৩৫টি ফুটবল দলকে পাঁচটি অঞ্চলে বিভক্ত করা হয় এবং প্রতিটি অঞ্চলকে দুটি গ্রুপে বিভক্ত করা হয়। প্রতিটি গ্রুপের প্রথম স্থানাধিকারী দল মূল পর্বে উত্তীর্ণ হবার সুযোগ পায়।

নিম্নলিখিত ১০টি দল যোগ্যতা অর্জন করেছে :

* আসাম 
* দিল্লি 
* গোয়া 
* কর্ণাটক
* মহারাষ্ট্র 
* মেঘালয় 
* ওড়িশা
* পাঞ্জাব 
* সার্ভিসেস 
* সিকিম

### পূর্ব অঞ্চল
;গ্রুপ এ

;গ্রুপ বি

### দক্ষিণ অঞ্চল
;গ্রুপ এ

;গ্রুপ বি

### পশ্চিম অঞ্চল
;গ্রুপ এ

;গ্রুপ বি

### উত্তর অঞ্চল
;গ্রুপ এ

;গ্রুপ বি

### উত্তর-পূর্ব অঞ্চল
;গ্রুপ এ

;গ্রুপ বি

## গ্রুপ পর্ব
### গ্রুপ এ

### গ্রুপ বি

## নকআউট পর্ব
### বন্ধনী

### সেমি-ফাইনাল

----

### ফাইনাল

## তথ্যসূত্র

## বহিঃসংযোগ
* সর্বভারতীয় ফুটবল ফেডারেশনের ওয়েবসাইটে সন্তোষ ট্রফি .

বিষয়শ্রেণী:২০১৮–১৯ সন্তোষ ট্রফি
বিষয়শ্রেণী:সন্তোষ ট্রফি
বিষয়শ্রেণী:ভারতে ফুটবল
বিষয়শ্রেণী:সন্তোষ ট্রফির মৌসুম
কোল বোরেকি

**কোল বোরেকি** ("হস্ত বোরেক") হলো একটি তুর্কি পাফ পেস্ট্রি। এটি দীর্ঘ রোল আকৃতিতে তৈরি করা হয়। এটি মাজনিক () নামেও পরিচিত। ঐতিহ্যগতভাবে এতে পনির, আলু, পালং শাক বা মাংস ভরা হয় এবং কম তাপে বেক করা হয়। এর দীর্ঘ বাহুর মতো আকৃতির জন্যই এর এমন নামকরণ করা হয়েছে।
চিত্র:Sarburma_inside.jpg|alt=Sarburma (Etli kol böreği)|সরবুরমা (ইটলি কোল বোরেগি)
চিত্র:Food_called_'Krompiruša'.jpg|alt=Krompiruša(Patatesli kol böreği)|ক্রোমপিরুসা (প্যাটেটেসলি কোল বোরেগি)


## আরও দেখুন

* ভেড়ার খাবারের তালিকা
* 
* 

## তথ্যসূত্র

বিষয়শ্রেণী:ভেড়ার মাংসের পদ
বিষয়শ্রেণী:বসনিয়া ও হার্জেগোভিনা রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:তুর্কি পেস্ট্রি
বিষয়শ্রেণী:ক্রোয়েশিয়ান রন্ধনশৈলী
বিষয়শ্রেণী:ক্রিমিন রন্ধনশৈলী
বিষয়শ্রেণী:খাদ্য
বিষয়শ্রেণী:তুর্কি ভেড়ার খাবার
দোইমেনজ

থাম্ব|'''দোইমেনজ'''
**দোইমেনজ** () বা **দোইমাজ** () হলো আজারবাইজানের একটি জলখাবার, যা চূর্ণ করা চেরি ফলের সঙ্গে নানা ধরনের সুগন্ধি পাতা ও লবণ মিশিয়ে তৈরি করা হয়। এটি আজারবাইজানের উত্তর-পশ্চিমাঞ্চলে (গাবালা, শাকি ইত্যাদি) প্রচলিত।

## তথ্যসূত্র
 
*
*
*Хелифазаде Джабир. Дары Азербайджанской национальной кухни. Баку 2006

## বহিঃসংযোগ

* রেসিপি-বাকু ম্যাগাজিন
* আজারবাইকান কুলিনারিয়া কিতাবি

বিষয়শ্রেণী:মধ্যপ্রাচ্যীয় রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:উদ্ধৃতি শৈলীতে আজারবাইজানী ভাষার উৎস (az)
বিষয়শ্রেণী:মধ্য পূর্বাঞ্চলের রন্ধনশৈলী
বিষয়শ্রেণী:আজারবাইজানি খাবার
ঘেইসি

**ঘেইসি** (ফারসি: قیسی) হলো ইরানে জনপ্রিয় এক ধরনের শুকনো এপ্রিকট। এটি দমাভান্দ, আমোল, তাসুজ, পূর্ব আজারবাইজান এবং কেরমান অঞ্চলে ব্যাপকভাবে প্রচলিত।

ঘেইসি ফল একটি বহুমুখী ফল যা বিশেষ করে মধ্যপ্রাচ্যের রান্নায় ব্যাপকভাবে ব্যবহৃত হয়। এই ফলকে তাজা, শুকনো বা রান্না করা — তিনভাবেই খাওয়া যায়। ঐতিহ্যবাহী মধ্যপ্রাচ্যের খাবার যেমন খোরেশ ঘেইসি নামে পরিচিত এক ধরনের স্ট্যুতে এই ফল স্বাদ ও গঠনগত বৈচিত্র্য যোগ করে। এছাড়া, মিষ্টান্নতেও এটি ব্যবহৃত হয়। সেখানে এর মিষ্টি ও হালকা টক স্বাদ খাবারের স্বাদ বৃদ্ধি করে।

বহুমুখী ব্যবহার এবং সাংস্কৃতিক গুরুত্বের কারণে ঘেইসি মধ্যপ্রাচ্যের রান্নায় একটি গুরুত্বপূর্ণ উপাদান হিসেবে টিকে আছে। এটি খাদ্যতালিকায় বহুল ব্যবহৃত এবং বিশেষভাবে প্রসিদ্ধ। বারদাসকান থেকে ঘেইসি একটি প্রচলিত উপহারসামগ্রী হিসেবেও পরিচিত।
থাম্ব|রোদে শুকানোর জন্য এপ্রিকট প্রস্তুত করা

## আরও দেখুন
* আজারবাইজানি রন্ধনশৈলী

## তথ্যসূত্র

বিষয়শ্রেণী:আজারবাইজানি রন্ধনশৈলী
বিষয়শ্রেণী:এপ্রিকট
স্টাফড কুইন্স

**স্টাফড কুইন্স** () হলো এমন একটি খাবার যেখানে কুইন্সের (নাসপাতি জাতীয় একটি শক্ত ফল) ভেতরে মাংস (ভেড়ার মাংস) ও ভাত ভরা হয়। এর উপকরণগুলোর মধ্যে রয়েছে কিমা করা মাংস, ভাত, কুইন্স, আঙ্গুরের গুড়, ধনে, লবণ এবং গরম পানি।

২০১৭ সালে, আজারবাইজানে ডোলমা তৈরি করার প্রথাকে ইউনেস্কোর অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।

## আরও দেখুন

* স্টাফড খাবারের তালিকা
* আজারবাইজানি রন্ধনশৈলী
* তুর্কি রন্ধনশৈলী
* ভেড়ার পদের তালিকা

## তথ্যসূত্র

বিষয়শ্রেণী:আজারবাইজানি রন্ধনশৈলী
বিষয়শ্রেণী:বলকান রন্ধনশৈলী
বিষয়শ্রেণী:তুর্কি ডোলমাস এবং সারমাস
বিষয়শ্রেণী:খাদ্য
স্টাফড টমেটো

**স্টাফড টমেটো** বা **ভরা টমেটো** হলো এমন এক প্রকার খাবার যেখানে টমেটোকে উপকরণ দিয়ে ভর্তি করা হয়। সাধারণত এতে ভাতও থাকে। ২০১৭ সালে, আজারবাইজানে ডোলমা তৈরি করার প্রথাকে ইউনেস্কোর অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।

## নামকরণ
বিভিন্ন ভাষায় এই খাবারের নামটি আক্ষরিকভাবে "ভরা টমেটো" বোঝায়। যেমন আজারবাইজানি: *পোমিডোর ডোলমাসি* এবং তুর্কি: *ডোমাতেস ডোলমাসি*। অন্য কোথাও নামটি নির্দেশ করে যে এই খাবারে ভাত অন্তর্ভুক্ত থাকে। যেমন  (পোমোদোরি আল রিসো)।

## প্রস্তুতি ও উপাদান
তুরস্কে, ফলগুলি ভেড়ার মাংস (ভেড়ার মাংস) ও ভাত দিয়ে ভর্তি করা হয়; অন্যান্য উপকরণ হিসেবে রয়েছে পেঁয়াজ, পার্সলি, জলপাই তেল, পুদিনা, কালো মেশ মশলা এবং লবণ। রোমান খাবারে, ভরা উপকরণ ঐতিহ্যগতভাবে কেবল ভাত দিয়ে তৈরি হয় এবং এতে আদা দিয়ে স্বাদ যোগ করা যেতে পারে।

ফ্রান্সের প্রোভেন্সে টমেট ফারসি সাধারণভাবে তৈরি হয়। এতে কিমা করা মাংস, রুটি ও পনির ব্যবহার করা হয়। নিসে, প্রথমে ফলগুলোর ভেতর ফাঁকা করা হয়। এরপর এগুলো পেঁয়াজ, রসুন, বেগুন, মরিচ, টমেটো পেস্ট ও মারজোরাম দিয়ে ভরা হয়।

## তথ্যসূত্র

বিষয়শ্রেণী:টমেটোর খাবার
বিষয়শ্রেণী:ইতালীয় রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:বলকান রন্ধনশৈলী
গোম্বে পাঞ্চ

থাম্ব|তরল ২০ আউন্সের বাহামাস গোম্বে পাঞ্চের বোতল এবং তরল ১২ আউন্সের বাহামাস গোম্বে পাঞ্চের ক্যানের ছবি।
**বাহামা গোম্বে পাঞ্চ** একটি কার্বনেটেড পানীয়, যা বাহামাতে ক্যারিবীয় বোটলিং কোম্পানি *বাহামাস লিমিটেড* দ্বারা উৎপাদিত হয়, এরা বাহামাতে কোকা-কোলা পণ্যগুলির প্রধান বিতরণকারী। এটি খুবই মিষ্টি এবং এতে চিনি পরিমাণ অনেক বেশি। এর স্বাদও খুবই শক্তিশালী এবং এতে আনারসের স্বাদ থাকে। বাহামায় ১২ আউন্সের ক্যান এবং ২০ আউন্সের বোতলে গোম্বে পাঞ্চ ব্যাপকভাবে পাওয়া যায়। এই পানীয়ের ছয়টির প্যাকও ব্যাপকভাবে পাওয়া যায়। পণ্যটি দুটি বৈচিত্র্যে আসে, বাহামা গোম্বে পাঞ্চ (স্টক আনারস-কলা স্বাদ) এবং গোম্বে ফল শ্যাম্পেন। সাধারণ স্বাদটি হলুদ রঙের।

## আরও দেখুন

* বাহামিয়ান রন্ধনপ্রণালী
* গোম্বে
* গোম্বে স্ম্যাশ

## তথ্যসূত্র

বিষয়শ্রেণী:কোকা-কোলা মার্কা
বিষয়শ্রেণী:কার্বনযুক্ত পানীয়
বিষয়শ্রেণী:পানীয় মার্কা
বিষয়শ্রেণী:বাহামিয়ান রন্ধনশৈলী
কাতিক

[থাম্ব|[আজারবাইজান থেকে কাতিক]]
[থাম্ব|[বুলগেরিয়া|বুলগেরিয়ান কাতিক]]
**কাতিক** হল তুর্কি দেশ এর একটি গাঁজানো দুধের পণ্য। এটি *[[আইরান|আইরানের]]* চেয়ে দইয়ের আরও শক্ত রূপ হিসাবে বিবেচিত হয়।

কাতিক তৈরি করতে ফুটানো দুধকে ৬–১০ ঘণ্টা উষ্ণ স্থানে সংরক্ষণ করে জমানো হয়। কখনও কখনও লাল বিট বা চেরি রঙের জন্য ব্যবহার করা হয়। এই খাবার ঠান্ডা স্থানে দুই বা তিন দিন পর্যন্ত রাখা যায়। যদি বেশি দিন রাখা হয়, তবে এটি টক হয়ে যায়; তবুও এটি উচ্চ-চর্বিযুক্ত স্যুপে ব্যবহার করা যেতে পারে। উজবেকিস্তানে চালোপ নামের স্যুপ কাতিক দিয়ে তৈরি হয়।

যখন টক দুধ ক্যানভাসের ব্যাগে ছেঁকে নেওয়া হয়, তখন যে উপাদানটি পাওয়া যায় তাকে সুজমা বলা হয়। শুকনো সুজমা, বা কুরুত প্রায়ই মার্বেলের আকারে ছোট ছোট বল হিসেবে গড়ে নেওয়া হয়।

বুলগেরিয়া কাটাক এমন একটি স্প্রেড যার মেয়োনিজের মতো ঘনত্ব রয়েছে।

## আরও দেখুন

* ক্যাচিক - তুরস্ক এবং কিছু প্রতিবেশী দেশে অন্য একটি খাবারের জন্য ব্যবহৃত একটি সম্পর্কিত নাম
* দুগ্ধজাত পণ্যের তালিকা
* দই ভিত্তিক খাবার এবং পানীয়ের তালিকা

## তথ্যসূত্র

বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:উজবেক রন্ধনশৈলী
বিষয়শ্রেণী:তুর্কি রন্ধনশৈলী
বিষয়শ্রেণী:তাতার রন্ধনশৈলী
বিষয়শ্রেণী:কাজাখিস্তানি রন্ধনশৈলী
বিষয়শ্রেণী:বুলগেরীয় রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:দই
শিশ কোফতা

ডান|থাম্ব|ভাজার আগে শিশ কোফতা
**শিশ কোফতা** () (তুর্কি) তুর্কি রন্ধনশৈলীতে এক ধরনের কাবাব-শৈলীর কোফতা খাবার।

এই খাবারটি কিমা করা ভেড়ার মাংস, মেষের মাংস, বাছুরের মাংস বা গরুর মাংস, অথবা এদের মিশ্রণ দিয়ে তৈরি হয়। সেখানে সাধারণত পার্সলে ও পুদিনাসহ বিভিন্ন সুগন্ধি পাতা মেশানো হয়। মাংসের মিশ্রণটি শিস (লৌহকাঠি) এ গাঁথা হয় এবং গ্রিলে রান্না করা হয়। সাধারণত এটি পিলাভ (তুর্কি শৈলীর ভাত বা বুলগুর গম) ও সালাদের সঙ্গে পরিবেশন করা হয়।

শিশ কোফতার বিভিন্ন আঞ্চলিক বৈচিত্র রয়েছে। *টায়ার কোফতে* মূলত বাছুরের মাংস দিয়ে তৈরি করা হয়।

বুরদুর শহর শিশ কোফতার একটি বিশেষ ধরনের রান্নার জন্য পরিচিত। এটি *বুরদুর শিশ* নামে পরিচিত। ঐতিহ্যগতভাবে এটি কিমা করা ছাগলের মাংস দিয়ে তৈরি হয় (আজকাল সাধারণত গরুর মাংস বেশি ব্যবহৃত হয়)। এতে লবণ যোগ করা হলেও কোনো মসলা বা সুগন্ধি পাতা ব্যবহার করা হয় না।

*বুরদুর শিশ* ২০১০ সালে তুর্কি পেটেন্ট ও ট্রেডমার্ক অফিস দ্বারা শিশ কোফতার স্বতন্ত্র এক ধরনের সংস্করণ হিসেবে আনুষ্ঠানিকভাবে স্বীকৃতি পায়।

শিশ কোফতা *ইয়োগার্টলু কাবাব* (দইয়ের সাথে কাবাব) এর ভিত্তি।

## আরও দেখুন

* চেভাপি
* বুরদুর শিশ
* কাবাব
* কাবাবের তালিকা
* শিখ কাবাব
* লুলা কাবাব
* কাবাব কুবিদেহ

## রেফারেন্স

বিষয়শ্রেণী:ইরানি রন্ধনশৈলী
বিষয়শ্রেণী:আজারবাইজানি রন্ধনশৈলী
বিষয়শ্রেণী:তুর্কি শব্দ ও শব্দসমষ্টি
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:তুর্কি রন্ধনশৈলী
বিষয়শ্রেণী:মধ্য প্রাচ্যীয় পোড়া মাংস
বিষয়শ্রেণী:কোফতা
গোম্বে স্ম্যাশ

থাম্ব|গোম্বে স্ম্যাশ
**গোম্বে স্ম্যাশ** হল বাহামার একটি রামভিত্তিক পানীয়। এটি সাধারণত স্লিং গ্লাস (অ্যান্টিক হিসেবে বা অন্যান্য ধরণের পানীয় পরিবেশনের জন্য ব্যবহার করা হয়) বা কলিন্স গ্লাসে (একটি কাচের গ্লাস যাতে সাধারণত ৩০০ থেকে ৪১০ মিলিলিটার থাকে) পরিবেশন করা হয়। নিউ প্লিমাউথের ব্লু বি বারে, এমিলি কুপার, যিনি *মিস এমিলি* নামেও পরিচিত, গোম্বে স্ম্যাশ তৈরি করেছিলেন। মূল রেসিপিটি একটি গোপন রহস্য, তবে মনে করা হয় যে এতে নারকেল রাম, ডার্টি রাম, অ্যাপ্রিকট ব্র্যান্ডি, এবং আনারসের রস আছে। অনুকরণকারীদের পানীয়তে এবং বিভিন্ন ধরনের পানীয়তে সাধারণত রাম, নারকেল এবং আনারসের রস ব্যবহার করা হয়। কখনও কখনও অ্যাপ্রিকট লিকার ব্যবহার করা হয় এবং পছন্দসই হল ডার্ক, অ্যাম্বার বা স্পাইসড রাম (ডার্টি রাম)। নারকেল রামের পরিবর্তে নারকেল ক্রিম ব্যবহার করা যেতে পারে। অন্যান্য ধরনের মধ্যে ক্রেম দ্য বানানা, কমলা রস এবং গ্রেনাডিনও অন্তর্ভুক্ত রয়েছে।

## আরও দেখুন

* গোম্বে
* বাহামিয়ান রন্ধনপ্রণালী
* গোম্বে পাঞ্চ

## তথ্যসূত্র

বিষয়শ্রেণী:অ্যালকোহলযুক্ত পানীয়
বিষয়শ্রেণী:দেশ অনুযায়ী রন্ধনশৈলী
বিষয়শ্রেণী:পানীয়
কনকি

**কনকি** হল একটি মিষ্টি কর্নমিল (ভুট্টার ময়দা) ভিত্তিক খাবার এবং এটি ওয়েস্ট ইন্ডিজে বেশ জনপ্রিয়। এর মূল উপাদানগুলির মধ্যে রয়েছে কর্নমিল, নারকেল, মিষ্টি আলু, কিসমিস এবং কুমড়া। মিশ্রণটি কলার পাতায় মুড়ে বাষ্পে রান্না করা হয়।

## সংস্কৃতি
বার্বাডোসে, কনকি এক সময় পুরনো ব্রিটিশ উপনিবেশিক উদযাপন গাই ফক্স ডে (৫ নভেম্বর) এর সাথে যুক্ত ছিল। আধুনিক বার্বাডোসে, এগুলি ৩০ নভেম্বর স্বাধীনতা দিবস উদযাপনকালে খাওয়া হয়।

সেন্ট লুসিয়া এবং ত্রিনিদাদ ও টোবাগোতে এটি *পায়মে* নামে পরিচিত এবং সাধারণত এটি ক্রিওল ডে (*জৌন কুয়েয়োল*) এর সাথে যুক্ত থাকে। এটি প্রতি বছর সেন্ট লুসিয়ায় অক্টোবর মাসের শেষ রবিবারে উদযাপিত হয়।

## আরও দেখুন

* ভুট্টার কুকি
* ভুট্টার খাবারের তালিকা
* প্যাস্টেল
* তামালে

## তথ্যসূত্র

* "টাইম ফর কনকিজ"। অ্যান্টিগুয়া সান, ৩০ নভেম্বর২০০৭।
* স্বাদের মত হোমঃ কনকিজের সময়।

## নোট


## বহির্সংযোগ

বিষয়শ্রেণী:ক্যারিবীয় রন্ধনশৈলী
বিষয়শ্রেণী:নারকেলের মিষ্টান্ন
বিষয়শ্রেণী:বার্বাডিয়ান রন্ধনশৈলী
ওল্ড সাওয়ার

**ওল্ড সাওয়ার** হল একটি সস, যা বাহামা এবং ফ্লোরিডার কি ওয়েস্টে জনপ্রিয়। এটি মূলত বাহামায় তৈরি হয় এবং কাগজি লেবুর রস, লবণ ও ক্যাপসিকাম দিয়ে প্রস্তুত করা হয়। অতীতে, কি ওয়েস্ট ও ক্যারিবীয় অঞ্চলে এটি টক কমলা দিয়ে তৈরি করা হত।

লেবু ও কমলার রস সংরক্ষণ করে অসময়ে বা বিদেশ যাত্রার সময় ব্যবহারের জন্য সম্ভবত এই সস তৈরি হয়েছিল।

ওল্ড সাওয়ার সাধারণত গাঁজানো মিশ্রণ থেকে তৈরি হয়, যেখানে কাগজি লেবুর রস, লবণ ও ক্যাপসিকাম থাকে। এটি লবণাক্ত ও টক স্বাদের।

এই সস কাচের পাত্রে বা ধাতু ছাড়া অন্য পাত্রে প্রস্তুত করা হয় যাতে এর সাইট্রাসের স্বাদ ধাতব স্বাদে পরিবর্তিত যাতে না হয়। কখনও কখনও অতিরিক্ত স্বাদ যোগ করতে হট সস ব্যবহার করা হয়।

কি ওয়েস্টের ঐতিহ্যবাহী রান্নায়, ওল্ড সাওয়ার বিভিন্ন খাবারে ব্যবহৃত হয়, বিশেষত সীফুড, ভাজা খাবার ও কী লাইম পাইয়ে।

## আরও দেখুন

* সুইচা
* সসের তালিকা
* মশলা তালিকা

## তথ্যসূত্র

বিষয়শ্রেণী:সস
বিষয়শ্রেণী:লেবু (ফল)
বিষয়শ্রেণী:ফোড়ন
বিষয়শ্রেণী:মার্কিন রন্ধনশৈলী
বিষয়শ্রেণী:বাহামিয়ান রন্ধনশৈলী
বিষয়শ্রেণী:ফ্লোরিডা রন্ধনশৈলী
সুইচা

**সুইচা** হল একটি পানীয়, যা বাহামায় দেশীয় লেবু, পানি এবং চিনি দিয়ে তৈরি হয়। এটি তুর্কস ও কাইকোসের খাবারেরও একটি অংশ।

সুইচা সাধারণত গুয়াভা দাফের সাথে পরিবেশন করা হয়।

২০১১ সালে, এর একটি প্রকার, ৫ম উইন্টারফেস্ট হোয়াইট পার্টিতে বিজয়ী হয়েছিল। সুইচা একটি লেবু-পাতিলেবুর স্বাদের পানীয় ব্র্যান্ডও, যা বাহামার নাসাউতে তৈরি হয়।

## আরও দেখুন

* লেবুর রস
* চুনখড়ি
* ওল্ড সাওয়ার
* সুইচেল

## তথ্যসূত্র

বিষয়শ্রেণী:বাহামিয়ান রন্ধনশৈলী
বিষয়শ্রেণী:ক্যারাবিন পানীয়
বিষয়শ্রেণী:পানীয়
উসকা

**উসকা বা ভুশকা** (পোলিশ: উসকা ; ইউক্রেনীয়: Вушка ; বেলারুশিয়ান: Вушкі) (অর্থ "ছোট কান") হলো ছোট ডাম্পলিং জাতীয় খাবার, (পিরোগির একটি খুব ছোট এবং পেঁচিয়ে তৈরি করা প্রকার) যেটি সাধারণত সুস্বাদু বন্য মাশরুম এবং/অথবা মিহি মাংস দিয়ে ভর্তি করা হয়। এগুলি সাধারণত বার্চ স্যুপের সাথে পরিবেশন করা হয়। যদিও এগুলি শুধুমাত্র গলানো মাখন এবং মশলা ছড়িয়ে (সাধারণত চিভস) খাওয়া যেতে পারে। যখন এটি শাকাহারি (শুধুমাত্র মাশরুম বা পেঁয়াজ দিয়ে ভর্তি) হয়, তখন এটি পোল্যান্ড, বেলারুশ, এবং ইউক্রেনে ঐতিহ্যগত বড়দিনের ইভের খাবারের একটি অংশ হয় এবং এটি স্যুপে যোগ করা হয়, অথবা সাইড ডিশ হিসেবে খাওয়া হয়।
[ডান|থাম্ব|200x200পিক্সেল|ঐতিহ্যবাহী পোলিশ বারজকেসে উসকা [বোর্শ|বারজজ]]
বিভিন্ন ভাষায় তাদের নামঃ

* 
* বেলারুশীয়: вушкі  
* ইউক্রেনীয়: вушка

## আরও দেখুন

* পেলমেনি
* পিয়েরোগি
* ভেরেনিক্কি
* ক্রেপলখ
* মাল্টাশে

## তথ্যসূত্র

## বহির্সংযোগ

* রেসিপিঃ ''উসকা'' 
* রেসিপিঃ ''ভুষ্কা (ইউক্রেনীয় লিটল ইয়ার ডাম্পলিংস) '' 
* '' উসকার আসল রেসিপি''

বিষয়শ্রেণী:বড়দিনের খাবার
বিষয়শ্রেণী:ইউক্রেনীয় রন্ধনশৈলী
বিষয়শ্রেণী:বেলারুশেনিয়ান রন্ধনশৈলী
বালচে

***বালচে*** একটি সামান্য মাদকযুক্ত পানীয়, যা প্রাচীন মায়ারা বর্তমান মেক্সিকো ও মধ্য আমেরিকায় পান করা হত। এটি এখনো মায়াদের মধ্যে জনপ্রিয়। এই পানীয়টি তৈরি হয় *লঞ্চোকারপাস ভায়োলাসিয়াস* নামক শিমজাতীয় গাছের ছাল থেকে। ছালটি মধু ও পানিতে ভিজিয়ে গাঁজন (ফারমেন্ট) করা হয়।

এর একটি ঘনিষ্ঠভাবে সম্পর্কিত পানীয় *মর্নিং গ্লোরি* ফুলের নির্যাস থেকে প্রস্তুত করা মধু দিয়ে তৈরি করা হয়, যেটি *এক্সটাবেন্টুন* নামে পরিচিত।

বালচে পানকারীরা আচারিক এনিমা এবং মানসিক প্রভাব ফেলে এমন অন্যান্য পদার্থও গ্রহণ করতেন।

খাদ্য লেখক স্যান্ডর কাটজের মতে, প্রাচীন মায়ারা এনিমার মাধ্যমে বালচে গ্রহণ করত, যাতে এর মাতাল করার ক্ষমতা বাড়ে। স্পেনীয়রা মায়াদের পরাজিত করার পর, এই পানীয়টি নিষিদ্ধ করে এবং তাদের বাগান ধ্বংস করে।

## আরও দেখুন

* পক্স

## তথ্যসূত্র

বিষয়শ্রেণী:দেশ অনুযায়ী রন্ধনশৈলী
আশাম (মিষ্টি)

**আশাম** হল একটি ভুট্টা ভিত্তিক ক্যারিবীয় মিষ্টি। আফ্রিকায় এর উৎপত্তি বলে ধারণা করা হয় এবং একান শব্দ "ও-সিয়াম" থেকে এর নাম আশাম এসেছে, যার অর্থ "ভাজা এবং গুঁড়ো করা ভুট্টা"। অন্যান্য নামগুলির মধ্যে রয়েছে ব্রাউন জর্জ (জামাইকা), আশাম (গ্রেনাডা), স্যানসাম এবং চিলি বিবি (ত্রিনিদাদ), ক্যান শাম, ক্যাশাম এবং কাশাম (বেলিজ)।

শুকনো ভুট্টার দানা বার করে তা শুকনো ভেজে ভালোভাবে গুঁড়ো করে এটি তৈরি করা হয়। তারপর মিশ্রণে লবণ বা চিনি যোগ করা যেতে পারে এবং এটি শুকনো বা পানি দিয়ে খাওয়া যেতে পারে।

## আরও দেখুন

* ককশন
* ডাকুনু
* মিষ্টান্ন তালিকা

## তথ্যসূত্র

বিষয়শ্রেণী:ক্যারিবীয় রন্ধনশৈলী
হোয়েন্টে

**হোয়েন্টে** হল একটি ঐতিহ্যবাহী মিষ্টি ঢেমশি ডাম্পলিং। ভুটানের হা ভ্যালি থেকে এটি উদ্ভূত হয়েছে। এটি মোমোর মতো করে তৈরি করা হয়, ঢেমশি ময়দা ব্যবহার করে। সাধারণত ময়দায় পালং শাক বা মুলা পাতা, আমরান্থ বীজ (জিম্তসে), পনির, মাখন, লাল মরিচ গুঁড়ো, পেঁয়াজ এবং আদা  মিশ্রিত থাকে। এটি সাধারণত *লোম্বা* উৎসবের সময় খাওয়া হয় এবং এটি কৃষি উৎসবের ফসল তোলার মরশুমের শেষ ও নতুন বছরের উদযাপন চিহ্নিত করে।

তবে, নগরায়নের সাথে সাথে তরুণ প্রজন্মের মধ্যে হোয়েন্টে তার স্থান হারাচ্ছে।

## আরও দেখুন

* ভুটানি রন্ধনপ্রণালী

## তথ্যসূত্র

বিষয়শ্রেণী:ভুটানি রন্ধনশৈলী
বিষয়শ্রেণী:ডাম্পলিং
ফ্রাই জ্যাক

থাম্ব|ভাজা ডিমের সঙ্গে পরিবেশন করা ফ্রাই জ্যাক  
**ফ্রাই জ্যাক** হল একটি ঐতিহ্যবাহী খাবার, যা বেলিজের রান্নায় ব্যবহৃত হয়। এটি ছাঁকা তেলে মণ্ড হিসেবে ভাজা হয় এবং সাধারণত প্রাতঃরাশে পরিবেশন করা হয়। এগুলো বৃত্ত বা ত্রিভুজ আকৃতিতে তৈরি করা যেতে পারে।

## সারসংক্ষেপ
ফ্রাই জ্যাক শুধুমাত্র বেলিজের খাবার নয়। এটি বিশ্বের বিভিন্ন দেশে ভিন্ন নামে পরিচিত। নিউ অরলিন্সে (যুক্তরাষ্ট্র) এটি ‘বেইনেটস’ নামে পরিচিত। মেক্সিকো, অন্যান্য লাতিন আমেরিকান দেশ এবং দক্ষিণ-পশ্চিম যুক্তরাষ্ট্রে একে ‘সোপাইপিল্লাস’ বলা হয়। অনেক জায়গায় এটি ‘ভাজা মণ্ড’ নামেও পরিচিত।

এটি তৈরিতে সাধারণত ময়দা, বেকিং পাউডার, লবণ, উদ্ভিজ্জ তেল এবং জল ব্যবহার করা হয়। প্রথমে উপাদানগুলো মিশিয়ে ময়দার মণ্ড তৈরি করা হয়। এরপর সেটি কিছুক্ষণ রেখে দেওয়া হয়, যাতে ময়দা ফুলে ওঠে। ময়দা ফুলে উঠলে, তা পাতলা করে বেলা হয় এবং স্ট্রিপ বা টুকরো করে কাটা হয়। পরে এগুলো তেলে ভাজা হয়। ভাজা ফ্রাই জ্যাকের ওপর জ্যাম, মটরশুটি বা পনিরের মতো উপাদান রাখা যেতে পারে।

## আরও দেখুন

* বিস্কুট
* ভাজা ময়দার খাবারের তালিকা
* প্যানকেক
* পুরি

## তথ্যসূত্র

## আরও পড়ুন

* এস. (২০১৩, এপ্রিল ২৫) । ফ্রাই জ্যাকস (বেলিজ) । ফ্রাই জ্যাকস বেলিজ রেসিপি। http://www.food.com/recipe/fry-jacks-belize-499428 থেকে সংগৃহীত
* বেলিজ, বেলিজ রান্নার স্বাদ, বেলিজ রেসিপি।  (এন. ডি. বেলিজ, বেলিজ রান্নার স্বাদ, বেলিজ রেসিপি। থেকে সংগৃহীত  #! fry-jacks/c11yk  আর্কাইভকৃত 2019-01-03
* কেসলার, এ. (এন. ডি.) । খাঁটি বেলিজিয়ান রেসিপি-ফ্রাই জ্যাকস। বেলিজে বসবাস করুন বেলিজ লাইফস্টাইলে অবসর নিন। http://belizelifestyle.com/authentic-belizean-recipes-fry-jacks  থেকে সংগৃহীত
* এ. (এন. ডি.)  ফ্রাই জ্যাকগুলিতে ক্যালোরি। স্পার্ক রিসাইপস। থেকে সংগৃহীত https://archive.today/20131204194953/http:// রেসিপি. স্পার্কপিপল. কম/রেসিপি-calories.asp?recipe=315004
* কিভাবে বেলিজিয়ান ফ্রাই জ্যাক তৈরি করবেনবেলিজ ভ্রমণ ব্লগ।  (এন. ডি. বেলিজ ভ্রমণ ব্লগ।  বেলিজ- বেলিজ-travel-blog.chaacreek.com/2012/08/how-to-make-belizean-fry-jacks

বিষয়শ্রেণী:জাতীয় পদ
রেকাডো রোজো

থাম্ব|'''রেকাডো রোজো''' (আচিওট পেস্ট) উপাদান
**রেকাডো রোজো** বা আছিওটে পেস্ট হল একটি জনপ্রিয় মশলার মিশ্রণ। এটি এখন মেক্সিকান এবং বেলিজের রন্ধনশৈলী, বিশেষ করে ইউকাতান এবং অখাকাতের রন্ধনশৈলীর সাথে ঘনিষ্ঠভাবে সম্পর্কিত। এই মশলা মিশ্রণে সাধারণত আন্নাটো, ওরিগানো, জিরা, লবঙ্গ, দারচিনি, কালো মরিচ, অলস্পাইস, রসুন এবং লবণ থাকে। আন্নাটো বীজগুলি মিশ্রণটিকে লাল রঙে রঞ্জিত করে এবং খাবারে একটি বিশেষ লাল-কমলা রঙ প্রদান করে।

মিশ্রণটি লেবুর রস, পানি, তেল, অথবা ভিনেগারে গুলিয়ে মাংসে ম্যারিনেড হিসেবে ব্যবহার করা হয়, অথবা সরাসরি মাংসে মাখানো হয়। তারপর মাংসটি গ্রিল, বেক, বারবিকিউ, বা ব্রয়েল করা হয়। কখনও কখনও এটি ভুট্টার ময়দায় যোগ করা হয় যাতে এমপানাডাস এবং লাল তামালেসে একটি রুচিবর্ধক স্বাদ এবং রঙ তৈরি হয়। এটি *টাকোস আল পাস্তর* বা *চোরিজো* তৈরির একটি উপাদান হিসাবেও ব্যবহার করা হতে পারে।

## রেকাডো নিগ্রো
মায়া অঞ্চলে তৈরি করা হয়: ইউকাটান মেক্সিকো, বেলিজ, গুয়াতেমালা এবং হন্ডুরাসে।

রেকাডো নিগ্রো তৈরি হয় পোড়ানো শুকনো লাল মরিচ, ভাজা কালো মরিচের দানা, অলস্পাইস, জিরা, লবঙ্গ, এবং আছিওটে, পোড়ানো টরটিলা, পেঁয়াজ এবং রসুন, তেঁতুলের রস, রসুন, ওরিগানো এবং লবণ দিয়ে।

রিকাডোর বৈকল্পিকগুলির মধ্যে রয়েছে: রিকাডো ব্লাঙ্কো, রিকাডো মেচাডো এবং রিকাডো স্প্যানিশ।

## তথ্যসূত্র

বিষয়শ্রেণী:মেক্সিকীয় রন্ধনশৈলী
২০১৭–১৮ সন্তোষ ট্রফি

**২০১৭–১৮ সন্তোষ ট্রফি** সন্তোষ ট্রফির ৭২তম সংস্করণ আসর, যা তাদের আঞ্চলিক এবং রাজ্য ফুটবল অ্যাসোসিয়েশনগুলির প্রতিনিধিত্বকারী দলগুলির জন্য ভারতের প্রধান প্রতিযোগিতা। এই প্রতিযোগিতাটি ২০১৮ সালের ৮ই জানুয়ারি তারিখে বাছাইপর্বের মাধ্যমে শুরু হয় এবং ২০১৮ সালের ১লা এপ্রিল ফাইনালের মাধ্যমে শেষ হয়। ফাইনালে পেনাল্টিতে পশ্চিমবঙ্গকে ৪–২ ব্যবধানে পরাজিত করে কেরালা তাদের ষষ্ঠ চ্যাম্পিয়নশিপ জিতেছিল।

পশ্চিমবঙ্গ ডিফেন্ডিং চ্যাম্পিয়ন ছিল, ২০১৬–১৭ মৌসুমে ফাইনালে গোয়াকে পরাজিত করেছিল। কলকাতায় পুরো প্রতিযোগিতাটি অনুষ্ঠিত হয়েছিল।

## বাছাইপর্ব

নিম্নলিখিত ১০টি দল ২০১৭–১৮ সন্তোষ ট্রফির জন্য যোগ্যতা অর্জন করেছিল:

* চণ্ডীগড়
* গোয়া
* কর্ণাটক
* কেরালা
* মহারাষ্ট্র
* মণিপুর
* মিজোরাম
* ওড়িশা
* পাঞ্জাব
* পশ্চিমবঙ্গ

### উত্তর অঞ্চল
;গ্রুপ এ 

;গ্রুপ বি

### পূর্ব অঞ্চল
;গ্রুপ এ 

;গ্রুপ বি

### উত্তর-পূর্ব অঞ্চল
;গ্রুপ এ 

;গ্রুপ বি

### পশ্চিম অঞ্চল
;গ্রুপ এ 

;গ্রুপ বি

### দক্ষিণ অঞ্চল
;গ্রুপ এ 

;গ্রুপ বি

## গ্রুপ পর্ব
### গ্রুপ এ

### গ্রুপ বি

## নকআউট পর্ব

### সেমি-ফাইনাল

----

### ফাইনাল

## তথ্যসূত্র

## বহিঃসংযোগ
* সর্বভারতীয় ফুটবল ফেডারেশনের ওয়েবসাইটে সন্তোষ ট্রফি .

বিষয়শ্রেণী:২০১৭–১৮ সন্তোষ ট্রফি
বিষয়শ্রেণী:সন্তোষ ট্রফি
বিষয়শ্রেণী:ভারতে ফুটবল
বিষয়শ্রেণী:সন্তোষ ট্রফির মৌসুম
প্রিয়া বাপট

**প্রিয়া বাপট** একজন ভারতীয় অভিনেত্রী যিনি মূলত মারাঠি বিনোদন জগতের সাথে যুক্ত। তিনি *কাকস্পর্শ* এবং *আমি দোঘি* চলচ্চিত্রে তার ভূমিকার জন্য সর্বাধিক পরিচিত। তিনি ২০১৩ সালে স্ক্রিন পুরস্কারে সেরা অভিনেত্রীর পুরস্কার জিতেছিলেন। *হ্যাপি জার্নি* চলচ্চিত্রে তার অভিনয়ের জন্য তিনি সেরা অভিনেত্রী হিসাবে মহারাষ্ট্র রাজ্য চলচ্চিত্র পুরস্কার জিতেছিলেন। ২০১৪ সালে তিনি মারাঠি ফিল্মফেয়ার পুরস্কারে সেরা অভিনেত্রী বিভাগে মনোনীত হয়েছিলেন। তিনি মারাঠি সিনেমার সর্বোচ্চ পারিশ্রমিকপ্রাপ্ত অভিনেত্রীদের একজন। 

## জীবনের প্রথমার্ধ
প্রিয়া বাপট ভারতের মহারাষ্ট্রের মুম্বাইতে জন্মগ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2023)">তথ্যসূত্র প্রয়োজন</span>]]* &#x5D; তিনি রুইয়া কলেজ থেকে গণযোগাযোগে স্নাতক ডিগ্রি অর্জন করেন। তিনি ২০১১ সালে সহ-অভিনেতা উমেশ কামাতকে বিয়ে করেন 

## কর্মজীবন
২০০০ সালে *ডঃ বাবাসাহেব আম্বেদকর* সিনেমার মাধ্যমে তিনি চলচ্চিত্র জগতে পা রাখেন। *[[মুন্না ভাই এম.বি.বি.এস.|মুন্নাভাই এমবিবিএস]]* এবং *[[লাগে রাহো মুন্না ভাই|লাগে রাহো মুন্নাভাই]]* ছবিতে তার অভিনয় দর্শকদের মনে চিরস্থায়ী জায়গা করে নিয়েছিল। *কাকস্পর্শ* এবং *টাইমপাস ২* -তে বাপটের  অভিনয় সমালোচকদের কাছ থেকে ইতিবাচক পর্যালোচনা পায়।  তাকে *শুভম কারোটি*, *ভিকি কি ট্যাক্সি*, *আবলমায়া* ইত্যাদি অনেক টিভি ধারাবাহিকেও অভিনয় করতে দেখা গেছে। তিনি ২০০৯ সালে *"মি শিবাজিরাজে ভোঁসলে বোলতে"* সিনেমায় বাপট শশীকলা ভোঁসলের ভূমিকায় অভিনয় করেছিলেন। তিনি "অন্ধালী কোশিম্বির", *"হ্যাপি জার্নি"*, *"ভাজনদার"*, *"টাইম প্লিজ"* সহ অনেক চলচ্চিত্রে গুরুত্বপূর্ণ ভূমিকায় অভিনয় করেছেন।  তিনি মায়ানগরী-সিটি অফ ড্রীমস্ ওয়েব সিরিজে পূর্ণিমা রাও গায়কোয়াড়ের ভূমিকায় অভিনয় করেছিলেন। 

প্রিয়ার বড় বোন শ্বেতা বাপট, একজন পোশাক পরিকল্পনা বিশেষজ্ঞ। তারা "সাওয়েঞ্চি" নামক উদ্যোগের সাতেহ যুক্ত যার মাধ্যমে ভারতীয় তাঁতি সম্প্রদায়কে সাহায্য করা হয়। 

## চলচ্চিত্র তালিকা

### চলচ্চিত্র

### থিয়েটার

### টেলিভিশন

### ওয়েব সিরিজ

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:মারাঠি অভিনেত্রী
বিষয়শ্রেণী:স্ক্রিন পুরস্কার বিজয়ী
বিষয়শ্রেণী:১৯৮৬-এ জন্ম
ফাইলস (অ্যাপল)

**ফাইলস** হল একটি ফাইল ব্যবস্থাপনা অ্যাপ, যা অ্যাপল ইনক. দ্বারা তৈরি করা হয়েছে এবং iOS ১১ এবং পরবর্তী সংস্করণ বা iPadOS চালিত ডিভাইসগুলোর জন্য উপলব্ধ।

২০১৭ সালের ওয়ার্ল্ডওয়াইড ডেভেলপার্স কনফারেন্স-এর ঠিক আগে অ্যাপ স্টোর-এ অ্যাপটির নাম প্রথমবারের মতো দেখা যায়। কিছুক্ষণ পরেই অ্যাপল অফিসিয়ালভাবে এটি ঘোষণা করে। ফাইলস ব্যবহারকারীদের তাদের ডিভাইসে সংরক্ষিত ফাইল ব্রাউজ করতে দেয় এবং আইক্লাউড, ড্রপবক্স, ওয়ানড্রাইভ, এবং গুগল ড্রাইভ-এর মতো ক্লাউড স্টোরেজ পরিষেবাগুলোর মাধ্যমে সংযুক্ত ফাইল পরিচালনা করতে সাহায্য করে।

এই অ্যাপ ফাইল সংরক্ষণ, খোলা এবং সাজানোর সুযোগ দেয়, ব্যবহারকারীরা তাদের ফাইলগুলো নির্দিষ্ট ফোল্ডার এবং সাব-ফোল্ডারে রাখতে পারেন। iPadOS এবং iOS ১৫ এবং তার পরবর্তী সংস্করণগুলোতে ব্যবহারকারীরা সরাসরি ফাইলস এবং অন্যান্য অ্যাপগুলোর মধ্যে ফাইল ড্র্যাগ-এন্ড-ড্রপ করতে পারেন, তবে iOS ১৫-এর পূর্ববর্তী সংস্করণগুলোতে এই সুবিধা শুধুমাত্র ফাইলস অ্যাপের মধ্যে সীমাবদ্ধ।

ব্যবহারকারীরা রঙ-সংকেতিত বা কাস্টম নামযুক্ত ট্যাগ ব্যবহার করে ফাইল সংগঠিত করতে পারেন, এবং একটি নিরবিচার সার্চ বার ফোল্ডারের ভেতর ফাইল খুঁজতে সহায়তা করে (তবে এটি অন্য অ্যাপের মধ্যে খোঁজ করতে পারে না)। একটি তালিকা ভিউ বিভিন্ন সাজানোর বিকল্প প্রদান করে। অ্যাপটি উচ্চ-মানের FLAC অডিও ফাইল একচেটিয়াভাবে চালাতে পারে এবং টেক্সট ফাইল, ছবি, "মিউজিক মেমো" এবং জিপ ফাইল দেখারও সমর্থন দেয়, তবে ভিডিও সমর্থন সীমিত।

## ইতিহাস
২০১৭ সালের ৫ জুন, ওয়ার্ল্ডওয়াইড ডেভেলপার্স কনফারেন্স শুরুর কয়েক ঘণ্টা আগে, ডেভেলপার স্টিভ ট্রটন-স্মিথ অ্যাপ স্টোর-এ "Files" নামক একটি অ্যাপের তথ্য খুঁজে পান, যা আইওএস ১১-এর জন্য তৈরি ছিল। অ্যাপল পরবর্তীতে অফিসিয়ালভাবে এই অ্যাপটির ঘোষণা দেয়।

## বৈশিষ্ট্য
ফাইলস ব্যবহারকারীদের লোকাল ফাইল ব্রাউজের পাশাপাশি আইক্লাউড, বক্স, ড্রপবক্স, Google Drive, ওয়ান ড্রাইভ এবং অন্যান্য ক্লাউড স্টোরেজ পরিষেবাগুলোর মাধ্যমে সংযুক্ত ফাইল পরিচালনা করতে দেয়।

অ্যাপটি এফএলএসি অডিও ফাইল চালাতে পারে, এবং  জিপ ফাইল সংরক্ষণাগার খোলার সুবিধা প্রদান করে।

## দেখুন
* ফাইন্ডার (সফটওয়্যার)
* ফাইলস (গুগল)

## তথ্যসূত্র

বিষয়শ্রেণী:ফাইল আদান প্রদান
বিষয়শ্রেণী:আইওএস (অ্যাপল)
বিষয়শ্রেণী:আইওএস সফটওয়্যার
বিষয়শ্রেণী:২০১৭ সালের সফটওয়্যার
বিষয়শ্রেণী:IPadOS সফটওয়্যার
বিষয়শ্রেণী:অ্যাপল ইনক. কর্তৃক নির্মিত iOS-ভিত্তিক সফটওয়্যার
ফাইলস (গুগল)

**ফাইলস** (পূর্বে **ফাইলস গো** নামে পরিচিত) হল একটি ফাইল ব্যবস্থাপনা অ্যাপ, যা গুগল দ্বারা তৈরি করা হয়েছে ফাইল ব্রাউজিং, মিডিয়া ব্যবহারের সুবিধা, স্টোরেজ পরিষ্কারকরণ এবং অফলাইন ফাইল স্থানান্তরের জন্য। এটি গুগল কর্তৃক ৫ ডিসেম্বর, ২০১৭ তারিখে প্রকাশিত হয়েছিল এবং চীনের জন্য একটি বিশেষ সংস্করণ ৩০ মে, ২০১৮ তারিখে প্রকাশ করা হয়।

৯ আগস্ট, ২০২১ তারিখে, অ্যাপটি Material You ডিজাইনে আপডেট করা হয়, যেখানে বড় বোতাম ও লেবেল যুক্ত হয় এবং অ্যান্ড্রয়েড ১২'র ডাইনামিক থিমিংয়ের সমর্থন যুক্ত করা হয়।

## বৈশিষ্ট্য
অ্যাপটি বর্তমানে শুধুমাত্র অ্যান্ড্রয়েড অপারেটিং সিস্টেমে উপলব্ধ এবং এতে তিনটি প্রধান ট্যাব রয়েছে: ক্লিন, ব্রাউজ এবং শেয়ার। গুগল পিক্সেল ডিভাইসে, শেয়ার ট্যাবটি মেনু বোতামে ক্লিক করে খুঁজে পাওয়া যায়।

### ক্লিন মোড
এই পৃষ্ঠাটি অনাবশ্যক অ্যাপ, বড় ফাইল এবং সদৃশ ফাইল চিহ্নিত করে যা ব্যবহারকারীর আর দরকার নাও হতে পারে। এটি স্টোরেজ প্রায় সম্পূর্ণ হয়ে গেলে ব্যবহারকারীকে সতর্কও করতে পারে।

এছাড়াও একটি "ট্র্যাশ" ফিচার রয়েছে, যেখানে সংরক্ষিত ফাইল ৩০ দিনের মধ্যে স্থায়ীভাবে মুছে ফেলা হয়।

### ব্রাউজ মোড
এই পৃষ্ঠায় সম্প্রতি ব্যবহৃত ফাইলগুলো উপরে ফোল্ডার আকারে প্রদর্শিত হয়, এবং নিচের অংশে বিভিন্ন ক্যাটাগরি থাকে যেমন: "ডাউনলোডস", "ছবি", "ভিডিও", "অডিও", "ডকুমেন্টস ও অন্যান্য", এবং "অ্যাপস"।

এছাড়াও এতে একটি "ফেভারিটস" ফোল্ডার, একটি "সেইফ ফোল্ডার" রয়েছে যা প্যাটার্ন বা পিন দ্বারা ফাইল সুরক্ষিত রাখে, এবং দুটি বোতাম যা "অভ্যন্তরীণ স্টোরেজ" এবং "অন্যান্য স্টোরেজ"-এ নিয়ে যায়।

সাথে, অ্যাপটিতে একটি বিল্ট-ইন মিডিয়া প্লেয়ার/ইমেজ ভিউয়ারও রয়েছে এবং এটি ফাইল ব্যাকআপের জন্য গুগল ড্রাইভ সমর্থন করে।

### শেয়ার মোড
ফাইলস পিয়ার-টু-পিয়ার শেয়ারিং (Nearby Share দ্বারা চালিত) ব্যবহার করে ফাইল বা অ্যাপ পাঠাতে ও গ্রহণ করতে পারে। এটি এনক্রিপশনও ব্যবহার করে যাতে ভাগ করা বিষয়বস্তু নিরাপদ থাকে।

## আরও দেখুন
* ফাইলস (অ্যাপল)

## সূত্র

## বহিঃসংযোগ
* 

বিষয়শ্রেণী:ফাইল ব্যবস্থাপনা সফটওয়্যার
বিষয়শ্রেণী:ফাইল স্থানান্তর সফটওয়্যার
বিষয়শ্রেণী:গুগল সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
সোফিয়া বানো

**সোফিয়া বানো** একজন পাকিস্তানি প্রাক্তন চলচ্চিত্র অভিনেত্রী এবং গায়িকা। ইনি ১৯৬০ এবং ১৯৭০ এর দশকে ললিউড চলচ্চিত্রে কাজ করতেন। ইনি বেশিরভাগ সিনেমাতে সহায়ক চরিত্রে অভিনয় করেছিলেন।  তার অভিনীত উল্লেখযোগ্য চলচ্চিত্রগুলির মধ্যে রয়েছে *এহসাস* (১৯৭২), *ঘরানা* (১৯৭৩), এবং *পরদে মে রেহনে দো* (১৯৭৩)। তিনি ১৯৭৩ সালে সেরা সহ-অভিনেত্রী বিভাগে নিগার পুরস্কার জিতেছিলেন 

## প্রাথমিক জীবন
সোফিয়ার জন্ম ব্রিটিশ ভারতের বোম্বেতে (বর্তমান  মুম্বাই)। সেখানেই তিনি ১৯৬০ এর দশকের গোড়ার দিকে চলচ্চিত্রে কাজ শুরু করেন। তিনি মুম্বাইয়ের চলচ্চিত্র জগতের অনেক পার্শ্ব চরিত্রে অভিনয় করেছিলেন। 

## কর্মজীবন
১৯৬০-এর দশকে ললিউড সিনেমায় কাজ করার জন্য বানো ভারতের বোম্বে থেকে পাকিস্তানে আসেন।  তার প্রথম সিনেমা *ছোটি বেহেন* ১৯৬৪ সালে মুক্তি পায়, যেখানে তিনি সহায়ক চরিত্রে অভিনয় করেন।  তার পরবর্তী সিনেমা, *আকেলে না জানা* তে তাকে অভিনেতা মুহাম্মদ আলীর বিপরীতে প্রধান নায়িকার ভূমিকায় অভিনয়ের প্রস্তাব দেওয়া হয়েছিল। কিন্তু ছবিটি ব্যাবসায়িকভাবে সাফল্য পেতে পারেনি।  ১৯৭৩ সাল ছিল তার ক্যারিয়ারের সবচেয়ে গুরুত্বপূর্ণ বছর, কারণ সেই সময় তিনি দুটি ছবিতে অভিনয়ের জন্য চুক্তিবদ্ধ হন, *ঘরানা* এবং শাবাব কিরনভির  *পরদে মে রেহনে দো* । এই দুটি সিনেমাই ব্যবসায়িক সাফল্য পায়।   পরবর্তী সিনেমাটিতে তিনি একজন গর্বিত এবং একগুঁয়ে ধনী মহিলার ভূমিকায় অভিনয় করেছিলেন।  তার শেষ ছবি ছিল হাসান তারিকের পরিচালিত *জরুরাত*  যা ১৯৭৬ সালে মুক্তি পায়। 

বানো তার ১২ বছরের দীর্ঘ চলচ্চিত্র জীবনে ২৮টি ছবিতে অভিনয় করেছিলেন।  তিনি একটি পাঞ্জাবি সিনেমাতেও অভিনয় করেছিলেন। 

## ব্যক্তিগত জীবন
বানো করাচির পাকিস্তান মুসলিম লীগের ব্যবসায়ী এবং রাজনীতিবিদ হারুন আহমেদকে বিয়ে করেন, তাদেরদুটি সন্তান রয়েছে। তিনি  এখন চলচ্চিত্র জগত থেকে অবসর নিয়েছেন। 

## চলচ্চিত্র তালিকা

### চলচ্চিত্র

## পুরস্কার এবং স্বীকৃতি

## তথ্যসূত্র

বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:২১শ শতাব্দীর পাকিস্তানি অভিনেত্রী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:নিগার পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:২১শ শতাব্দীর পাকিস্তানি গায়িকা
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:২০শ শতাব্দীর পাকিস্তানি গায়িকা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯৩৮-এ জন্ম
বিষয়শ্রেণী:উর্দু ভাষার লেখা থাকা নিবন্ধ
পৌবি লাই

**পৌবি লাই** হল একটি প্রাচীন ড্রাগন পাইথন, যা মণিপুরের লোকতাক হ্রদে বাস করত।প্রাণীটি মৈতৈ পুরাণে ও লোককথায় উল্লেখিত হয়েছে। এটি *"[[লোক নেস দানব]]-এর [[মণিপুর|মণিপুরি]] সংস্করণ"* নামেও পরিচিত।

## পুরাণ
থাম্ব|335x335পিক্সেল|পৌবি লাই-এর একটি চিত্রণ
লোকতাক হ্রদে ময়রাং-এর জেলেদের মাছ ধরার কারণে পৌবি লাই-এর আত্মা জাগ্রত হয়। রাগান্বিত হয়ে পৌবি লাই বহু মানুষের বসতি ধ্বংস করেন ও অসংখ্য মানুষকে হত্যা করেন। তিনি প্রাচীন ময়রাং রাজ্য ধ্বংস করতে চাইলেন এবং প্রতিদিন এক ঝুড়ি চাল ও একজন মানুষ বলি দেওয়ার দাবি করেন। এতে ময়রাং-এর জনগণ আতঙ্কিত হয়।

## পাঠ্য
পৌবি লাই সম্পর্কে খোংগুল লিরাকপা নামক প্রাচীন মৈতৈ পান্ডুলিপিতে উল্লেখ রয়েছে।

## জনপ্রিয় সংস্কৃতিতে
২০০২ সালে কারিগর করম দীনেশ্বর স্বপ্নে পৌবি লাই-এর চিত্র তৈরি করার নির্দেশ পান। পরে তিনি একটি বিশাল বৃক্ষের শিকড় খুঁজে পান এবং ৬ মাসে ২১ ফুট দীর্ঘ কাঠের ভাস্কর্য তৈরি করেন।

## তথ্যসূত্র

## বহিঃসংযোগ

* পৌবি লাই- জাতীয় জাদুঘরে পৌবি লাই-এর একক বস্তু প্রদর্শনী
* পৌবি লাই- পৌবি লাই নামক বিশাল পাইথনের গল্প
কুমচা লেম্পি

**কুমচা লেম্পি**, যিনি **কুমজা লেম্বি** নামেও পরিচিত, প্রাচীন কাংলেইপাক (প্রাচীন মণিপুর)-এর মৈতৈ পুরাণ ও লোককথার অন্যতম চরিত্র। তিনি খোইরেনতাকের এক বাঘের আক্রমণের শিকার হওয়ার জন্য বিখ্যাত।

তার দুঃখজনক কাহিনি মৈরাং কাংলেইরোল কিংবদন্তিতে বারবার উল্লেখিত হয় এবং পেনা (বাদ্যযন্ত্র) বাজিয়ে গীতিকারগণ এখনও পর্যন্ত তা গেয়ে থাকেন।

## শব্দতত্ত্ব
মৈতৈ ভাষায় "কুমচা" বা "কুমজা"  শব্দের অর্থ "বছর" বা "বার্ষিক"। অন্যদিকে, "লেম্পি" বা "লেম্বি" শব্দের অর্থ "সুন্দর", "শান্ত" বা "মার্জিত"।

## প্রেক্ষাপট
কুমচা লেম্পি ছোট থাকতেই তার মা মারা যান। কিছুদিন পর তার বাবা পুনরায় বিবাহ করেন। তার সৎমা ছিলেন অত্যন্ত নিষ্ঠুর এবং পিতার অনুপস্থিতিতে কুমচা লেম্পির উপর কঠোর অত্যাচার চালাতেন। তিনি সৎমার নির্মম আচরণ সহ্য করতেন এবং তার জীবন দুঃখ-কষ্টে ভরা ছিল।

## করুণ পরিণতি
একদিন প্রাচীন মৈরাং-এর রাজা ঘোষণা করেন যে খোইরেনতাকের এক বাঘ লোকতাক হ্রদের তীরে ঘুরে বেড়াচ্ছে। তাই সূর্যাস্তের পর কেউ যেন বাইরে না যায়।

এই সুযোগে কুমচা লেম্পির সৎমা তাকে ইচ্ছাকৃতভাবে সন্ধ্যাবেলায় লোকতাক হ্রদের তীরে পাঠান। তিনি তাকে বলেন যে রাতের খাবারের জন্য ওষধি গাছ সংগ্রহ না করলে তিনি বাড়ি ফিরতে পারবেন না। কুমচা লেম্পি আজ্ঞা পালন করতে গিয়ে দেরি করে ফেলেন। পথে বাঘ তাকে দেখতে পায় এবং অবশেষে ক্ষুধার্ত জন্তুটি তাকে গ্রাস করে।

পরবর্তীতে রাজকর্মচারীরা তার দেহাবশেষ আবিষ্কার করেন এবং খবরটি মৈরাং রাজ্যের রাজার কানে পৌঁছায়। রাজা খুমান খম্বা নংবান-কে বাঘটিকে বন্দি করতে আদেশ দেন।

## আরও দেখুন

* মৈতৈ সংস্কৃতিতে নারী
* কেইবু কেইওইবা ও থাবাতন
* সংদ্রেম্বি ও চাইস্রা
* উচেক লাংমেইতং

## তথ্যসূত্র

বিষয়শ্রেণী:১৩শ শতাব্দীতে এশিয়া
ক্রিসান ব্যারেটো

**ক্রিসান ব্যারেটো** একজন ভারতীয় অভিনেত্রী এবং মডেল যিনি মূলত হিন্দি টেলিভিশনে কাজ করার জন্য পরিচিত। ক্রিসান এমটিভির *ক্যায়সি ইয়ে ইয়ারিয়া* ধারাবাহিকে আলিয়া সাক্সেনার চরিত্রে অভিনয় করার জন্য এবং বিনোদনমূলক অনুষ্ঠান *এস অফ স্পেস ২-* তে অংশগ্রহণের জন্য সর্বাধিক পরিচিত। *এস অফ স্পেস ২-* তে তিনি চতুর্থ রানার আপ হয়েছিলেন।

ব্যারেটো মুম্বাইয়ের বান্দ্রার অ্যাপোস্টলিক কারমেল হাই স্কুল এবং মুম্বাইয়ের সেন্ট জেভিয়ার্স কলেজে পড়াশোনা করেছেন। এরপর তিনি মুম্বাইয়ের সরকারি আইন কলেজে ভর্তি হন কিন্তু অভিনয় জগতে ভবিষ্যত গড়ার লক্ষ্যে পড়াশোনা ছেড়ে দেন।

## ব্যক্তিগত জীবন

## কর্মজীবন
ব্যারেটো টেলিভিশন জগতে আত্মপ্রকাশ করেছিলেন *হিরোস*, *দ্য ফাইটব্যাক ফাইলস* এবং *ইয়ে হ্যায় আশিকির* মতো ধারাবাহিকে অভিনয়ের মাধ্যমে।  ২০১৪ সালে এমটিভি ইন্ডিয়ার *ক্যায়সি ইয়ে ইয়ারিয়া* নাটকে আলিয়া সাক্সেনার চরিত্রে অভিনয়ের মাধ্যমে তিনি তার সাফল্য অর্জন করেন। ২০১৬ সালে, তিনি অ্যান্ডটিভির *কাহানি হামারী দিল দোস্তি দিওয়ানেপান কি* ধারাবাহিকে কিয়া কাপুর চরিত্রে অভিনয় করেছিলেন। এমটিভি ইন্ডিয়ার *গার্লস অন টপ-* এ ক্রিসান তপস্যা চরিত্রে অভিনয় করেন।  ২০১৬ থেকে ২০১৭ সাল পর্যন্ত, তিনি স্টার প্লাসের *ইশকবাজ* ধারাবাহিকে রোমির চরিত্রে অভিনয় করেছিলেন।

২০১৭ সালে, তিনি আল্ট বালাজির *ক্লাস অফ ২০১৭* নামক ওয়েব সিরিজে সারা চরিত্রে এবং *সাইবারস্কোয়াডে* পায়েলের চরিত্রে অভিনয় করেন। ২০১৭ থেকে ২০১৮ সাল পর্যন্ত, তিনি কালারস টিভির *সসুরাল সিমার কা* ধারাবাহিকে সঞ্জনা ভরদ্বাজ চরিত্রে অভিনয় করেছিলেন। ২০১৮ সালে ক্রিসান *তু আশিকি* ধারাবাহিকে রঙ্গোলি রাই চরিত্রে অভিনয় করেছিলেন। ২০১৯ সালে, ব্যারেটো এমটিভি ইন্ডিয়ার বিনোদনমূলক অনুষ্ঠান *এস অফ স্পেস ২* তে অংশগ্রহণ করেছিলেন যেখানে তিনি চতুর্থ রানার আপ হয়েছিলেন। ২০২২ সালের জুন মাসে, তিনি এমটিভি ইন্ডিয়ার আরেক বিনোদনমূলক অনুষ্ঠান *এমটিভি এক্স অর নেক্সটে* অংশগ্রহণ করেন।

## চলচ্চিত্র তালিকা

### টেলিভিশন

### ওয়েব সিরিজ

## তথ্যসূত্র

বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
প্রার্থনা বেহেরে

**প্রার্থনা বেহেরে** (জন্ম ৫ জানুয়ারী ১৯৮৩) একজন ভারতীয় অভিনেত্রী। ইনি হিন্দি টেলিভিশন এবং হিন্দি ও মারাঠি চলচ্চিত্রে অভিনয় করেন।  তিনি ১৬ বছর বয়সে তার কর্মজীবন শুরু করেন। প্রার্থনা হিন্দি টেলিভিশন অনুষ্ঠান *পবিত্র রিশতা* -তে বৈশালী মনোহর করঞ্জকর চরিত্রে অভিনয়ের জন্য পরিচিত।  তিনি *নাইন এক্স* চ্যানেলের বিনোদনমূলক অনুষ্ঠান *ঝাকাস হিরোইন হান্ট সিজন ১* -এর বিজয়ী ছিলেন। তিনি ২০২১ সালে জি মারাঠির *মাঝি তুঝি রেশমগাঁঠ* ধারাবাহিকে নেহা কামাতের চরিত্রে অভিনয় করেন। 

## কর্মজীবন
২০০৯ সালে মারাঠি ছবি *রিটা* -তে অভিনয়ের মাধ্যমে প্রার্থনা তার অভিনয় জীবন শুরু করেন। ২০১০ সালে তিনি মারাঠি ছবি *মাই লেক* -এ লীলাবতীর চরিত্রে অভিনয় করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2024)">তথ্যসূত্র প্রয়োজন</span>]]* &#x5D; ২০০৯ সালে জি টিভির *পবিত্র রিশতা*  ধারাবাহিকে বৈশালীর ভূমিকায় অভিনয়ের মাধ্যমে তিনি হিন্দী টেলিভিশন জগতে আত্মপ্রকাশ করেন  তিনি ২০১১ সালে *লাভ ইউ...মিঃ কালাকার!*  ছবিতে কাম্যা চরিত্রে অভিনয়ের মাধ্যমে বলিউড চলচ্চিত্র জগতে প্রবেশ করেন। একই বছর, তিনি *[[বডিগার্ড (২০১১-এর চলচ্চিত্র)|বডিগার্ড]]* চলচ্চিত্রে একটি পার্শ্ব চরিত্রে অভিনয় করেন।  তিনি ২০১৩ সালে মারাঠি চলচ্চিত্র *জয় মহারাষ্ট্র ধাবা ভাটিন্ডায়*  মুখ্য চরিত্রে অভিনয় করেন। সেই সিনেমাতে তিনি পাঞ্জাবি মেয়ে জাসবিন্দর কৌরের চরিত্রে অভিনয় করেন। এর পরে, তিনি *মিতওয়া* (২০১৫), *কফি আনি বড়চ কাহি* (২০১৬), *বক্রতুন্ডা মহাকায়া* (২০১৫), *মিস্টার অ্যান্ড মিসেস সাদাচারী* (২০১৬), *ফুগে* (২০১৭) এবং *তি ও তি* (২০২০) -এর মতো অনেক চলচ্চিত্রে অভিনয় করেছিলেন যেগুলি ব্যবসায়িকভাবে সফল হয়েছিল। 

বর্তমানে, তিনি জি মারাঠির *মাঝি তুঝি রেশমগাঁঠ*  ধারাবাহিকে একটি মুখ্য ভূমিকায় অভিনয় করছেন। 

## ব্যক্তিগত জীবন
বেহেরে ১৯৮৩ সালের ৫ জানুয়ারী  গুজরাটের ভদোদরায় একটি মারাঠি পরিবারে জন্মগ্রহণ করেন।  তিনি ২০১৭ সালের নভেম্বরে গোয়ায় চলচ্চিত্র পরিচালক এবং লেখক অভিষেক জাওকারকে বিয়ে করেন। 

## চলচ্চিত্র তালিকা
*উল্লেখ না থাকলে, সমস্ত সিনেমা মারাঠি ভাষায়।*

### পূর্ণদৈর্ঘ্য চলচ্চিত্র

### টেলিভিশন

## তথ্যসূত্র

বিষয়শ্রেণী:বড়োদরার ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:মারাঠি অভিনয়শিল্পী
ফাইন্ডার (সফটওয়্যার)

**ফাইন্ডার** হল ম্যাকিনটশ অপারেটিং সিস্টেমের ডিফল্ট **ফাইল ম্যানেজার** এবং **গ্রাফিকাল ইউজার ইন্টারফেস (GUI) শেল**। এটি ব্যবহারকারীদের ফাইল, ফোল্ডার, ডিস্ক, এবং নেটওয়ার্ক ড্রাইভ সহজে পরিচালনা করতে সাহায্য করে। ফাইন্ডার অ্যাপ থেকে অন্যান্য অ্যাপ চালু করা যায় এবং ম্যাক সিস্টেমের সামগ্রিক ফাইল ব্যবস্থাপনা এর মাধ্যমে সম্পন্ন হয়।

ফাইন্ডার প্রথম চালু হয়েছিল **Macintosh 128K**-এর সাথে, যা ছিল অ্যাপলের প্রথম ম্যাকিনটশ কম্পিউটার। এটি **Apple IIGS**-এর **GS/OS** সিস্টেমের অংশ হিসেবেও ব্যবহৃত হয়েছে। **২০০১ সালে Mac OS X প্রকাশের সময় ফাইন্ডার সম্পূর্ণ নতুনভাবে তৈরি করা হয়।**

পুরানো **ক্লাসিক ম্যাক OS**-এর ঐতিহ্য অনুসারে, ফাইন্ডার আইকনটি একটি **হাস্যোজ্জ্বল কম্পিউটার স্ক্রিনের প্রতিচ্ছবি**, যা **Happy Mac** নামে পরিচিত। এটি ম্যাক ব্যবহারকারীদের পরিচিত এবং প্রিয় প্রতীকগুলোর একটি।

## বৈশিষ্ট্য
ফাইন্ডার ফাইল সিস্টেম-এর একটি ভিউ উপস্থাপন করে, যা ডেস্কটপ মেটাফোর ব্যবহার করে; অর্থাৎ, ফাইল এবং ফোল্ডার-গুলো উপযুক্ত আইকনের মাধ্যমে প্রদর্শিত হয়। এটি অ্যাপলের সাফারি ব্রাউজার-এর মতো ইন্টারফেস ব্যবহার করে, যেখানে ব্যবহারকারী একটি ফোল্ডারে ক্লিক করে সেটিতে যেতে পারেন এবং "পিছনে" ও "সামনে" বোতাম ব্যবহার করে স্থানান্তর করতে পারেন। সাফারির মতো, ফাইন্ডারেও ট্যাব ফিচার রয়েছে, যা ব্যবহারকারীকে একাধিক ফোল্ডার একসঙ্গে দেখার সুযোগ দেয়; এছাড়াও ট্যাবগুলো আলাদা উইন্ডো হিসেবে সরানো যেতে পারে। ফাইন্ডার উইন্ডোর বাম পাশে একটি "পছন্দের" সাইডবার রয়েছে, যেখানে গুরুত্বপূর্ণ ফোল্ডারগুলো তালিকাভুক্ত থাকে।

ক্লাসিক ম্যাক OS-এর ফাইন্ডার একটি সম্পূর্ণ আলাদা **স্প্যাটিয়াল মেটাফোর** ব্যবহার করত, যা আধুনিক macOS-এর ব্রাউজার-ভিত্তিক নকশার চেয়ে ভিন্ন।

আধুনিক ফাইন্ডার macOS-এর **গ্রাফিক্স API** ব্যবহার করে, যা বিভিন্ন ফাইলের প্রিভিউ দেখাতে পারে, যেমন ছবি, অ্যাপ্লিকেশন, এবং PDF ফাইল। **Quick Look** ফিচার ব্যবহারকারীদের স্পেসবার টিপে দ্রুত ডকুমেন্ট এবং ছবিগুলো খোলার দরকার ছাড়াই বিস্তারিতভাবে দেখার সুযোগ দেয়। ব্যবহারকারীরা ফাইলগুলো বিভিন্ন ভিউতে দেখতে পারেন, যেমন:
- **বড় আইকন ভিউ**, যেখানে ফাইলের প্রিভিউ দেখা যায়
- **তালিকা ভিউ**, যেখানে তৈরি বা পরিবর্তনের তারিখসহ বিস্তারিত তথ্য প্রদর্শিত হয়
- **গ্যালারি ভিউ** (যা macOS Mojave-তে আগের Cover Flow-এর পরিবর্তে আসে)
- **কলাম ভিউ**, যা macOS-এর পূর্বসূরি NeXTSTEP-এর দ্বারা প্রভাবিত

## Finder প্রতিস্থাপন
তৃতীয় পক্ষের ডেভেলপাররা macOS-এর জন্য বিভিন্ন ফাইন্ডার প্রতিস্থাপন তৈরি করেছেন, যা স্বাধীন অ্যাপ হিসেবে কাজ করে। এ ধরনের কিছু সফটওয়্যার হল:
- ForkLift
- Path Finder
- Xfile
- XtraFinder

## সময়রেখা
Mac OS X চালুর পর, ফাইন্ডারের সবচেয়ে বড় পরিবর্তন আসে ২০০৯ সালে Mac OS X 10.6 সংস্করণে, যেখানে এটি **Cocoa API**-তে পুনর্লিখিত হয়, যদিও ব্যবহারকারীর দৃষ্টিকোণ থেকে এটি তেমন পরিবর্তিত মনে হয়নি।

## আরও দেখুন
* ফাইলস (গুগল)
* ফাইলস (অ্যাপল)

## তথ্যসূত্র

## বহিঃসংযোগ
* সিস্টেম ৭-এর পূর্ববর্তী অ্যাপল ম্যাকিনটশ
* Ars Technica: ফাইন্ডার সম্পর্কে...
* Ars Technica: OS X 10.3-এর পর্যালোচনা

বিষয়শ্রেণী:১৯৮৪ সালের সফটওয়্যার
বিষয়শ্রেণী:MacOS-এর জন্য ফাইল ম্যানেজার
বিষয়শ্রেণী:ম্যাকিনটশ অপারেটিং সিস্টেম
বিষয়শ্রেণী:ম্যাকিনটশ অপারেটিং সিস্টেমের ইউজার ইন্টারফেস
শ্বেতা বন্দেকর

**শ্বেতা বন্দেকর** হলেন একজন ভারতীয় চলচ্চিত্র এবং টেলিভিশন অভিনেত্রী যিনি মুলত তামিল ও তেলুগু চলচ্চিত্র এবং তামিল ধারাবাহিকে অভিনয় করেছেন। তিনি *আলওয়ার*, ভালুভান বাসুকি সহ  বিবিধ জনপ্রিয় চলচ্চিত্রে অভিনয় করেছেন। পাশাপাশি সান টিভির ধারাবাহিক চন্দ্রলেখাতে অভিনয়ের জন্য তিনি পরিচিতি লাভ করেছেন। 

## ব্যক্তিগত জীবন
বন্দেকর চেন্নাইয়ের নিকটস্থ পিএমআর ইঞ্জিনিয়ারিং কলেজ থেকে প্রযুক্তিতে স্নাতক ডিগ্রি এবং ব্যবসা প্রশাসনে স্নাতকোত্তর ডিগ্রি অর্জন করেছেন। 

## কর্মজীবন
বন্দেকর তার প্রথম তামিল চলচ্চিত্র আলওয়ারে অভিনেতা অজিত কুমারের বোনের চরিত্রে অভিনয় করেছিলেন। ২০০৭ থেকে ২০১২ সাল পর্যন্ত, তিনি পাঁচটিরও বেশি চলচ্চিত্রে প্রধান নারী চরিত্রে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2020)">তথ্যসূত্র প্রয়োজন</span>]]* &#x5D; তিনি টেলিভিশন ধারাবাহিক *মাগালে* -তে স্বপ্না চরিত্রে অভিনয় করে জনপ্রিয় হন। সান টিভিতে এই ধারাবাহিকটির হাজারের বেশি পর্ব সম্প্রচারিত হয়েছিল।

## চলচ্চিত্র তালিকা

### চলচ্চিত্র

## টেলিভিশন

; ধারাবাহিক

; শো

; বিজ্ঞাপন

* সিনথল সাবান - তামিল
* উদয় কৃষ্ণ বিশুদ্ধ ঘি - তামিল

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চেন্নাইয়ের অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
পেন ওয়েস্ট বেঙ্গল

**পেন ওয়েস্ট বেঙ্গল** হল 'পেন অল ইন্ডিয়া সেন্টার'-এর বঙ্গীয় শাখার কবি, নাট্যকার, প্রাবন্ধিক, ঔপন্যাসিক, সম্পাদকদের সম্মিলিত মঞ্চ। শাখাটির সূত্রপাত ১৯৩৩ খ্রিস্টাব্দে মুম্বাইয়ে সোফিয়া ওয়াদিয়ার উদ্যোগে সর্ব ভারতীয় কেন্দ্র শুরুর পর পরই ১৯৩৪ খ্রিস্টাব্দের ২ ডিসেম্বর। এর প্রথম সভাপতি ও সম্পাদক ছিলেন যথাক্রমে কবিগুরু রবীন্দ্রনাথ ঠাকুর ও ঔপন্যাসিক মণীন্দ্রলাল বসু।  বিভিন্ন সময়ে শাখাটির দায়িত্বভার সামলেছেন-
* *[[অন্নদাশঙ্কর রায়]]*
* *[[সুনীল গঙ্গোপাধ্যায়]]*
* *[[নীরেন্দ্রনাথ চক্রবর্তী]]*
* *[[নবনীতা দেবসেন]]* সহ বাংলার প্রথিতযশা সাহিত্যিক।

বর্তমানে শাখার সভাপতি হলেন সুবোধ সরকার।

শাখাটি অদ্যাবধি বাংলা ও ইংরেজী সাহিত্যের প্রচার-প্রসার এবং লেখকদের মত প্রকাশের পক্ষে লড়াই করে আসছে।

## তথ্যসূত্র

বিষয়শ্রেণী:১৯৩৪-এ প্রতিষ্ঠিত সংগঠন
বিষয়শ্রেণী:কলকাতা ভিত্তিক সংগঠন
বিষয়শ্রেণী:বাকস্বাধীনতা ভিত্তিক সংগঠন
বিষয়শ্রেণী:পশ্চিমবঙ্গের লেখক
বিষয়শ্রেণী:পশ্চিমবঙ্গের সক্রিয় কর্মী
বিষয়শ্রেণী:সাহিত্য সমিতি
হংকং ক্রীড়া ফেডারেশন ও অলিম্পিক কমিটি

**হংকং ক্রীড়া ফেডারেশন ও অলিম্পিক কমিটি** (; এছাড়াও সংক্ষেপে আইওসি কোড **এইচকেজি** দ্বারা পরিচিত) হলো হংকংয়ের জাতীয় অলিম্পিক কমিটি। এই সংস্থাটির ১৯৫০ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫১ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর হংকংয়ের সো কন পোতে অবস্থিত।

বর্তমানে হংকং ক্রীড়া ফেডারেশন ও অলিম্পিক কমিটির সভাপতির দায়িত্ব পালন করছেন টিমোথি সুন চিং ফোক, যিনি ১৯৯৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন এডগার ইয়াং।

## ইতিহাস
১৯৫০ সালে হংকংয়ের বহু-ক্রীড়ার সর্বোচ্চ সংস্থা হিসেবে হংকং ক্রীড়া ফেডারেশন ও অলিম্পিক কমিটি প্রতিষ্ঠিত হয়েছে। আর্থার মোর্স এই সংস্থার প্রথম সভাপতির দায়িত্ব পালন করেছেন, যিনি ১৯৫০ হতে ১৯৫৩ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় দুই বছর পর হংকং ১৯৫২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০২ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে হংকং

## তথ্যসূত্র

## বহিঃসংযোগ
*  
* এএনওসিতে হংকং ক্রীড়া ফেডারেশন ও অলিম্পিক কমিটি 
* অলিম্পিডিয়ায় হংকং ক্রীড়া ফেডারেশন ও অলিম্পিক কমিটি 
* অলিম্পিক.কমে হংকং ক্রীড়া ফেডারেশন ও অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে হংকং
বিষয়শ্রেণী:হংকংয়ের ক্রীড়া পরিচালনা পরিষদ
বিষয়শ্রেণী:১৯৫০-এ হংকংয়ে প্রতিষ্ঠিত
বিষয়শ্রেণী:১৯৫০-এ প্রতিষ্ঠিত ক্রীড়া সংস্থা